CELEX: 62012FN0012
Language: el
Date: 2012-01-27 00:00:00
Title: Υπόθεση F-12/12: Προσφυγή-αγωγή της 27ης Ιανουαρίου 2012 — ΖΖ κατά Επιτροπής

12.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/32
            
         Προσφυγή-αγωγή της 27ης Ιανουαρίου 2012 — ΖΖ κατά Επιτροπής
   (Υπόθεση F-12/12)
   2012/C 138/73
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: ΖΖ (εκπρόσωποι: S. Rodrigues, A. Blot και C. Bernard-Glanz, δικηγόροι)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Προσφυγή ακυρώσεως της σιωπηρής απορριπτικής αποφάσεως της Επιτροπής επί του αιτήματος της προσφεύγουσας-ενάγουσας για κατάταξή της στον βαθμό AD 11 με αναδρομική ισχύ από 1ης Ιανουαρίου 2010 και αγωγή προς αποκατάσταση της υλικής ζημίας και ικανοποίηση της ηθικής βλάβης τις οποίες φέρεται ότι υπέστη η προσφεύγουσα-ενάγουσα.
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την από 18 Οκτωβρίου 2011 απόφαση περί απορρίψεως του αιτήματός της για ανακατάταξή της στον βαθμό AD 11 από 1ης Ιανουαρίου 2010,
            
         
               —
            
            
               να της επιδικάσει το ποσό των 22 000 ευρώ προς ικανοποίηση της ηθικής βλάβης που υπέστη,
            
         
               —
            
            
               επικουρικώς, να της επιδικάσει το ποσό των 11 742,48 ευρώ προς ικανοποίηση της υλικής ζημίας που υπέστη για την περίοδο αξιολογήσεως 2010, και ένα επιπλέον ποσό για το επόμενο διάστημα μέχρι την ημερομηνία εκδόσεως της αποφάσεως στην υπό κρίση υπόθεση, προσαυξημένο με αντισταθμιστικούς τόκους και τόκους υπερημερίας υπολογιζόμενους βάσει του νομίμως εφαρμοζόμενου επιτοκίου, καθώς επίσης να προσθέσει στο ως άνω συνολικό ποσό ένα εύλογο, κατά την εκτίμηση του Δικαστηρίου Δημόσιας Διοίκησης, κατ' αποκοπήν ποσό προς αποκατάσταση του δεύτερου σκέλους της υλικής ζημίας, το οποίο θα μπορούσε ενδεικτικώς και προσωρινώς να οριστεί σε περίπου 120 000 ευρώ, και
            
         
               —
            
            
               να καταδικάσει την Επιτροπή στα δικαστικά έξοδα.